ОБУКА ЗА СТРУЧНЕ РАДНИКЕ

За двадесеторо стручних радника, ангажованих у стручним службама Центра организована је 30.10.2024. године у просторијама Центра обука по акредитованом програму: „ Емоционална писменост“.

Током једнодневне обуке запослени су се упознали са појмом емоционалне писмености и кроз ову обуку научили како да јачају своје капацитете како би на професионалан начин одговорили на захтеве и изазове посла које обављају.

Емоционална стабилност доприноси смањењу стреса на послу, бољој атмосфери унутар колектива, отклањању емоционалних блокада које директно утичу на успех у раду, креирању организационе културе и климе која је подстицајна и орјентисана на квалитет услуга.

Обука је била фокусирана на запослене у  установама/организацијама у систему социјалне заштите  и акредитована je као програм обуке у области   развојa општих компетенција у социјалној заштити .

Аутори програма: Јелена Вишекруна, Ана Радевић и Александра Раичевић.